laion/Wikipedia-Exotic huggingface dataset:
George A. Romero

George Andrew Romero (4. veebruar 1940 – 16. juuli 2017) oli Ameerika-Kanada filmirežissöör, -stsenarist ja -monteerija. Ta on tuntud eeskätt tänu oma zombiapokalüpsist kujutavate satiiriliste õudusfilmide sarjale, mille filmidest esimene ja kuulsaim oli "Elavate surnute öö" (1968). Film lisati 1999. aastal Ameerika Ühendriikide Kongressi raamatukogu poolt Riiklikku Filmiregistrisse "kultuurselt, ajalooliselt või esteetiliselt" olulise filmina. Sama sarja filmidest on rohkem tuntud ka "Surnute koidik" (1978) ja "Surnute päev" (1985). Romerot peetakse tihti üheks õudusfilmide žanri pioneeriks ja eriti zombide populariseerijaks popkultuuris, olenemata asjaolust, et ta polnud esimene zombifilmide tegija. Teda on tihti nimetatud "õudusfilmide ikooniks" ja "zombifilmide isaks". Romero sündis 1940. aasta veebruaris New Yorgi Bronxi linnaosas leedulanna Ann (neiupõlvenimega Dvorsky) ja kuubalasest kommertskunstniku George Romero pojana. Romero suri 77-aastaselt 2017. aasta 16. juulil kopsuvähki. Romero oli kolm korda abielus. 1971. aastal abiellus ta Nancyga, kellest lahutas 1978. aastal. Abielust sündis poeg Cameron. Näitleja Christine Forrestiga tutvus ta õudusfilmi "Season of the Witch" (1973) võtetel ja nad abiellusid 1980. aastal. Christine mängis mitmes Romero filmis pisirolle. Abielust Christine'iga sündisid tütar Tina ja poeg Andrew. Romero ja Christine lahutasid abielu 2010. aastal. Suzanne Desrocheriga tutvus Romero filmi "Surnute maa" (2005) võtetel ja nad abiellusid 2011. aasta septembris, asudes elama Torontosse. 2009. aastal võttis Romero Kanada kodakondsuse, omades seega USA-Kanada topeltkodakondsust. ^ I Tiitrites nimetatud filmi produtsendiks. ^ II Tiitrites nimetatud filmitegijaks. ^ III Märgib tema filmide uusversioone, mille tiitrites on kirjas "põhineb George A. Romero stsenaariumil". "Suri zombifilmide isa George A. Romero". Postimees. 17. juuli 2017. Vaadatud 13. september 2018. Daniel Kreps (16. juuli 2017). "George A. Romero, Pioneering Horror Director, Dead at 77". Rolling Stone (inglise keeles). Vaadatud 13. september 2018.{{netiviide}}: CS1 hooldus: tundmatu keel (link) Ra Ragnar Novod (17. juuli 2017). "Suri zombifilmide žanri looja, õudusfilmide ikoon George A. Romero". Delfi. Originaali arhiivikoopia seisuga 13. september 2018. Vaadatud 13. september 2018. Maya Salam (16. juuli 2017). "George Romero, Father of the Zombie Movie, Dies at 77". New York Times (inglise keeles). Vaadatud 13. september 2018.{{netiviide}}: CS1 hooldus: tundmatu keel (link) Patrick Kevin Day (1. november 2013). "George Romero dismisses 'The Walking Dead' as 'soap opera'". Los Angeles Times (inglise keeles). Vaadatud 13. september 2018.{{netiviide}}: CS1 hooldus: tundmatu keel (link) George A. Romero Encyclopædia Britannicas (inglise keeles) George A. Romero IMDb-s Ra Ragnar Novod. Suri zombifilmide žanri looja, õudusfilmide ikoon George A. Romero. Delfi, 17. juuli 2017
Kaufland

Kaufland on Saksa hüpermarketikett, mis kuulub ettevõttele Schwarz Gruppe; samale firmale kuuluvad ka poeketid Lidl ja Handelshof. Esimene Kauflandi pood avati 1984. aastal Neckarsulmis, pärast seda sai Kauflandi ketist kiiresti omaaegsel Ida-Saksamaal turuliider. 2017. aastal oli Saksamaal, Tšehhis, Slovakkias, Poolas, Rumeenias, Bulgaarias ja Horvaatias kokku juba üle 1200 Kauflandi poe, kavatseti avada poed ka Moldovas. Kaufland face angajări pentru magazinul pe care-l deschide la Chişinău "Kaufland nach Modernisierung wieder geöffnet".[alaline kõdulink] "Kaufland România își deschide Food Court și inaugurează un nou concept de open mall".
Baltic Trio

Baltic Trio oli[küsitav] trio[viide?], kuhu kuulusid eestlane Teet Järvi (tšello), lätlane Aina Kalnciema (klavessiin) ja leedulane Algirdas Vizgirda (flööt). Trio repertuaari kuulus muusika barokist nüüdisajani, kusjuures kõige rohkem kanti ette Baltimaade nüüdisaegsete heliloojate loomingut. Trio asutati 1988. 2007 ilmus triolt album "Pastoral Of Computerized World". New Baltic Trio https://www.kammerfest.ee/sisu.php3?a=festival2001 (vaadatud 11.09.2018) https://www.discogs.com/The-Baltic-Trio-Pastoral-Of-Computerized-World-Baltic-Chamber-Music/release/8938545 (vaadatud 11.09.2018)
Ajuvesi

Ajuvesi ehk ründevesi (ka aju ja loevesi) on tugevate püsituulte põhjustatud ajutine veetaseme tõus. Ajuvee vastandnähtus on paguvesi. Ründevesi ujutab tihti üle kared ja rahud. Aju- ja pagunähtus Kõrgvesi Paguvesi Suurvesi
Šlavantai vald

Šlavantai vald (leedu keeles Šlavantų seniūnija) on 2. järgu haldusüksus (vald) Leedus Lazdijai rajooni territooriumil. Valla pindala on 45 km². 2011. aasta seisuga elas vallas 590 inimest. Valla keskuseks on Avižieniai küla. Vallavanem on Julija Maziukienė. https://www.lazdijai.lt/lit/Apie-seniunija/3187[alaline kõdulink] Šlavantų seniūnija[alaline kõdulink]. Lazdijų rajono savivaldybė , vaadatud 11.09.2018. 2011 m. surašymas. Lietuvos statistikos departamentas, vaadatud 11.09.2018.
Sergei Mozjakin

Sergei Valerjevitš Mozjakin (vene keeles Серге́й Вале́рьевич Мозя́кин; sündinud 30. märtsil 1981 Jaroslavlis) on endine Venemaa jäähokimängija (ääreründaja). Mozjakin alustas profikarjääri 2000. aastal Venemaa kõrgliiga klubis Moskva CSKA. 2002. aastal valis Columbus Blue Jackets ta NHL-i draft '​is 236. valikuna, kuid NHL-is ei mänginud ta kunagi. Hooajal 2005–06 oli ta Venemaa kõrgliiga põhihooajal 20 väravaga liiga paremuselt kolmas väravakütt ja 52 punktiga liiga parim. Hooajast 2006–07 mängis ta Himikis (hilisem Atlant). Venemaa kõrgliiga viimasel hooajal oli ta liiga põhihooajal 37 väravaga ja 64 punktiga liiga parim. Alates hooajast 2011–12 mängis ta Magnitogorski Metallurgis. Aastatel 2014 ja 2016 võitis ta klubiga Gagarini karika. Hooaegadel 2013, 2014 ja 2016 valiti KHL-i põhihooaja väärtuslikumaks mängijaks. Hooaegadel 2010, 2011, 2012, 2013, 2014 ja 2016 valiti ta liiga hooaja sümboolsesse koosseisu. Mozjakin on nii põhihooajal kui ka väljalangemismängudes enim väravaid löönud ja punkte kogunud mängija KHL-i ajaloos. Hooaja 2016–17 põhihooajal lõi ta 48 väravat ja kogus 85 punkti – mõlemad tulemused on samuti liiga rekordid. KHL-i suurim väravakütt on ta olnud hooaegadel 2008–09, 2009–10, 2012–13 ja 2013–14. Aastatel 2009–2020 valiti Mozjakin KHL-i tähtede mängule kaheteistkümnel aastal järjest. Mozjakin kuulus regulaarselt Venemaa jäähokikoondisse. Aastatel 2008 ja 2009 tuli ta koondise meeskonnaga maailmameistriks. 2018. aastal võitis ta Venemaa olümpiakoondisse koosseisus olümpiakulla. Mozjakin lõpetas sportlaskarjääri pärast hooaeg 2020–21. "Sergei Mozyakin Announces Retirement". prohockeyrumors.com. 5.7.2021. Vaadatud 27.11.2021 Sergei Mozjakin hockeydb.com lehel
Avižieniai

Avižieniai on küla Leedus Lazdijai rajoonis, Šlavantai valla halduskeskus. Külas on postkontor, kultuurimaja, raamatukogu ja Seirijai kooli filiaal. Küla rajati XVIII sajandil, algselt kuulus see Trakai vojevoodkonda ja Grodno maakonda. Küla on esmamainitud 1685. aastal. 1922. aastal rajati sinna algkool. Nõukogude perioodil oli see kohaliku sovhoosi keskasulaks. [1] Avižieniai. Visuotinė lietuvių enciklopedija, Kd. II (Arktis-Beketas). – Vilnius: Mokslo ir enciklopedijų leidybos institutas, 2002. - 350 lk. Küla portaalis vietoves.Lt
Lotte World Tower

Lotte World Tower (korea keeles: 롯데월드타워) on 123-korruseline, 554,5 meetri kõrgune pilvelõhkuja, mis asub Lõuna-Koreas Soulis. Pilvelõhkuja avati avalikkusele 3. aprillil 2017 ning on seni Lõuna-Korea kõrgeim hoone ja kõrguselt kuues hoone maailmas.
Subsistents

Subsistents ehk subsisteerimine (ladina keeles subsistentia) on substantsi olemine iseeneses ja iseenda kaudu (das Substanzsein. [...] durch und in sich bestehen). Boethius leiab: (Subsistit hoc quod nun indiget alio). Albertus Magnus sedastab: (Subsistentia sive ousiôsis significat ens ex se nec distinctum, nec distinguibile) (Sum. th. I, 43, 1). Aquino Thomas kirjutab: "vastavalt, kui (substants) on olemas iseeneses ja mitte teistes, kutsutakse subsistentsiks" (secundum enim, quod (substantia) per se exsistit, et non in alio, vocatur subsistentia) (Sum. th. I, 29, 2 c) Alois Riehli järgi on subsiteerimine "eksisteerimine ruumis" (im Raume existieren) (Philos. Krit. II 1, 81) Alexius Meinong teeb vahet subsitstentsil ja eksistentsil. Subsistents on lai ontoloogiline kategooria, mis hõlmab nii konkreetseid kui ka abstraktseid objekte. Konkreetsed objektid nii eksisteerivad kui ka subsisteerivad. Abstraktsed objektid ei eksisteeri, vaid ainult subsisteerivad. Rudolf Eisler 1904. Subsistenz - Wörterbuch der philosophischen Begriffe Takashi Yagisawa 2018. Possible Objects, 3.1 Subsistence vs. Existence
Venda-Juhan Päi

Venda-Juhan Päi (25. mai 1924 Abja vald, Halliste kihelkond, Pärnumaa – 31. mai 1987 Tartu) oli eesti teatritegelane. ta lõpetas 1945. aastal Viljandi 2. Keskkooli kuldmedaliga ja 1949. aastal Tallinna Polütehnilise Instituudi (TPI) majandusteaduskonna tööstusökonoomika eriala. Ta suunati tööle Tartu Metsakombinaati, kus töötas ökonomistina ja hiljem kuni surmani plaaniosakonna juhatajana. 1940. aastast tegeles isetegevusliku teatrikunstiga. Ta oli näiteringide ja deklamaatorite juhendaja TPI-s, Vabariiklikus Tartu Meditsiinilises Keskkoolis ja Tartu Tervishoiu Tööliste Klubis. Lõpetas Moskvas N. Krupskaja Rahvaloomingu Keskmaja juures näitejuhtide põhikursuse väga hea hindega. 1959. aastast kuni surmani 1987. aastal oli ta Eduard Vilde nimelise Tartu Rahvateatri peanäitejuht. Nende aastate jooksul lavastas ta rahvateatris üle 40 lavastuse. Ta on maetud Tartu Pauluse kalmistule. 1971 Eesti NSV teeneline kultuuritegelane Viljandi Maagümnaasiumi vilistlased TTÜ lõpetajad 1918–2006 Venda Päi. E. Vilde nimelise Rahvateatri peanäitejuht 1959–1987.a.
Kuld (täpsustus)

Kuld on väärismetall. Kuld on perekonnanimi. "Kuld", Terminaatori album "Kuld", Justamendi album
Jori Ots

Jori Ots (tegelikult Georg-Aleksander Ots; 5. mai 1910 Virumaa – 4. juuni 1946) oli eesti näitleja. 1930. aastal lõpetas ta Tapa Linna Ühisgümnaasiumi. Aastatel 1933–1935 õppis ta Paul Sepa erateatristuudios. 1935–1937 töötas ta näitlejana Draamateatris, 1937–1940 Ugalas, 1940–1944 Tallinna Töölisteatris. Jori Otsa abikaasa oli Made Varango. Nende poeg on näitleja Andres Ots. Jori Ots. In memoriam. Sirp ja Vasar, 15. juuni 1946 Haud Tallinna Rahumäe kalmistul
Anarhia agentuur

"Anarhia agentuur" on ansambli Vennaskond album, mis ilmus 2011. aasta oktoobris. Albumi tootis HyperElwood. Aeliita – 3:41 Riigikokku – 2:30 Surm A. 1888 – 1:59 Suwetaevasse Tõusnud On Kuu – 1:58 Siit – 2:37 Steriilne Särk, Revolverkülmad Prillid – 2:50 Externatsionaal – 3:07 Maailma Lõpp – 3:04 Ma Lahkun Hüwastijätmata – 2:26 Angelique, Inglite Markiis – 2:07 Rock'n'Roll-Jõulud – 2:48 Krambambuli – 6:23 Viimane (Altkulmu) Pilk (Tallinnale) – 2:15 Räwälä Hümn – 2:37 Kätes Rool – 3:36 Kosmose Sügis – 3:36 Sue Catwoman – 3:58 Euroopa Hümn – 4:40 Kaaren – 14:10 Mutionu Pühadepidu https://www.discogs.com/Vennaskond-Anarhia-Agentuur/release/4737620 (vaadatud 11.09.2018) Album discogs.com veebisaidil
Da Pacem

"Da Pacem" on 2006 ilmunud Arvo Pärdi album. Albumi tootis Harmonia Mundi. 2007. aasta veebruaris võitis album Grammy auhinna parima koorisalvestise kategoorias. Laulud esitas Eesti Filharmoonia Kammerkoor eesotsas peadirigent Paul Hillieriga. "Da Pacem Domine" "Salve Regina" "Zwei slawische Psalmen" ("Psalm 117" ja "Psalm 131") "Magnificat" "An den Wassern zu Babel" "Dopo La Vittoria" "Nunc Dimittis" "Littlemore Tractus" Albumist Arvo Pärdi Keskuse kodulehel
Papli tänav (täpsustus)

Papli tänav on tänav mitmes Eesti linnas, alevis ja alevikus: Papli tänav Aegviidu alevis Papli tänav Iisaku alevikus Papli tänav Järvakandi alevis Papli tänav Kiviõli linnas Papli tänav Kostivere alevikus Papli tänav Kuressaare linnas Papli tänav Käina alevikus Papli tänav Lagedi alevikus Papli tänav Loksa linnas Papli tänav Lüganuse alevikus Papli tänav Narva linnas Papli tänav Pärnu linnas Papli tänav Sõmeru alevikus Papli tänav Tallinna linnas Papli tänav Tartu linnas Papli tänav Tõrvandi alevikus Papli tänav Viljandi linnas
Girl In Black / Riga My Love

"Girl In Black / Riga My Love" on 1991 Soomes ilmunud ansambli Vennaskond singel. Singel anti välja 7-tollise vinüülplaadina. Singlil on kaks laulu: A-poolel "Girl In Black" ja B-poolel "Riga My Love". https://www.discogs.com/Vennaskond-Girl-In-Black-Riga-My-Love/release/1346438 (vaadatud 11.09.2018) Singlist discogs.com veebisaidil
Pamflett

Pamflett (inglise pamphlet 'brošüür', 'pilkekiri' < keskaja ladina "Pamphilus", keskaegne armastuspoeem < vanakreeka Pamphilos, mehenimi tähendusega 'kõigile armas') on teravas toonis avalik kirjutis päevakajalisel teemal, tavaliselt ilukirjandus- või publitsistikateos. Kõige levinumad on poliitilised pamfletid, kuid pamflettideks on nimetatud tekste muilgi teemadel, nagu Eduard Vilde kirjanduslikku poleemikat. Enamasti ei ole pamfletid väga pikad (nii tähendabki inglise pamphlet igasugust õhukest trükist, sõltumata selle sisust), kuid ajalooliselt on esinenud ka romaanimahus pamflette. Tuntud on C. Northcote Parkinsoni pamflett "Parkinsoni seadus". Eesti autoritest on žanrimääratlust "pamflett" omaenda teoste kohta kasutanud näiteks Kusta Ükspere ("Kelmism: pamflett ühes pildis", 1921), Inno Vask ("Meie kirjandusliku kriitika pankrott: pamflett", 1925), Ülo Ennuste ("Poliitökonoomiline pamflett ja teisi tekste", 2002) ja Priit Kelder ("Pamflett meie ühiskonnast", 2009). Kirjanduskriitik Aivo Lõhmus on nimetanud Eesti pamfletiaana tipuks Raul Sillaste satiirilist teost "Jääda iseendaks", mida Lõhmus võrdleb Rotterdami Erasmuse pamfletiga "Narruse kiituseks". Arvustuses kõrvutab ja eristab ta pamflette ja paskville, leides Sillaste teosest siiski mõlema tunnuseid: "Pamflett võitleb tõe ja õiguse eest täie usuga oma seisukohtade õigsusse, paskvill on aga žanr, mis opereerib algusest peale vale, liialduste ja lausa laimuga." Aivo Lõhmus "Jääda iseendaks" - igati fantastiline raamat Postimees, 14. jaanuar 1999
Eduard Rammulus

Eduard Rammulus (7. märts 1889 Rasina, Tartumaa – 3. september 1947 Južkuzbasslagi vangilaager, Kemerovo oblast, Venemaa) oli eesti ettevõtja, ühiskonnategelane ja vabadussõja veteran. Õppis Rasina vallakoolis ja Võnnu kihelkonnakoolis, seejärel piimandust Tartus ja Kuramaal. Võttis osa Esimesest maailmasõjast ja kaitseliitlasena vabadussõjast. Tegutses juustutööstuse organiseerijana, asutades 1918. aastal juustutööstuse Triigi ja Varangu mõisas. 1919. aastal avas Rakveres koloniaalkaupluse (Tallinna tänav 39) ja hiljem ka veinikaupluse. Oli Kaubandus-Tööstuskoja liige (valiti liikmeks 1929 ja 1937). Tegutses kaitseliidus ja tuletõrjes alates 1927. aastast. Oli üks Rakvere Eesti Kaupmeeste Ühingu asutajaliikmeid ja selle esimees alates ühingu asutamisest 1929. aastal. 1936. aastast oli Rammulus Üleriikliku Kaupmeeste Seltside Keskliidu juhatuse liige. 1937. aastast oli ta Eesti Majanduskeskuse nõukogu liige. Samast aastast oli ta ka Rakvere linna vabatahtliku tuletõrjeühingu kompaniipealik, juhatuse liige ja abiesimees. 1939. aastal kandideeris Rakvere linnavolikokku, kuid ei osutunud 465 häälega valituks (jäi neljandana volikogust välja). Üleriikliku Kaupmeeste Seltside Keskliidu rinnamärk. Kaitseliidu Valgeristi III klassi teenetemärk. "Eduard Rammuluse 50 a. sünnipäev ja 20 a. äritegevuse juubel". Üleriiklise Kaupmeeste Seltside Keskliidu Teated. 2.03.1939. Vaadatud 13.09.2018. Liive, Lelo (6.08.2018). "Eduard Rammulus ← Rammolüüs". Geni. Vaadatud 13.09.2018. "Ed. Rammulus 50-aastane". Postimees (1886–1944). 7.03.1939. Vaadatud 13.09.2018. "Eduard Rammulus'e". Uus Eesti : kaupmeeste ja töösturite häälekandja. 27.03.1932. Vaadatud 14.09.2018. "Rakveres hääletas 54,1 protsenti". Virumaa Teataja (1925-1940). 18.10.1939. Nr 121. Vaadatud 14.09.2018. Foto: Eduard Rammulus Rakvere Vabatahtliku Tuletõrje Ühingu juhatuse liikmena Eduard Rammulus Eesti tuletõrje leksikonis
Siarhiej Kaścicyn

Siarhiej Alehavič Kaścicyn (valgevene keeles Сяргей Алегавiч Касціцын; sündinud 20. märtsil 1987 Navapołackis) on Valgevene jäähokimängija, kes mängib Kesk-Euroopa jäähokiliiga klubis Bratislava Capitals ründajana vasakäärel. Ta alustas klubikarjääri hooajal 2002–03 kodumaa klubis HK Gomel. 2005. aastal valis Montreal Canadiens ta NHL-i draft '​is 200. valikuna. Esimesed kaks hooaega Põhja-Ameerikas mängis ta Ontario Hockey League'i klubis London Knights ning seejärel ühe hooaja American Hockey League'i klubis Hamilton Bulldogs. 2007. aasta detsembris tegi ta Canadiensi meeskonnas oma NHL-i debüüdi. Hiljem mängis ta veel Nashville Predatorsis. Pärast karjääri lõppu Põhja-Ameerikas suundus Kaścicyn KHL-i, mängides esmalt alates hooajast 2012–13 Omski Avangardis ning hiljem veel Kaasani AK Barsis, Nižni Novgorodi Torpedos ja Minski Dinamos. Valgevene jäähokikoondist on ta esindanud mitmetel maailmameistrivõistlustel ja 2010. aasta taliolümpiamängudel. Ka tema vanem vend Andrej Kaścicyn on jäähokimängija. Siarhiej Kaścicyn KHL.ru lehel Siarhiej Kaścicyn NHL.com lehel Siarhiej Kaścicyn hockeydb.com lehel Siarhiej Kaścicyn eliteprospects.com lehel
Žerebtsov

Žerebtsov (vene keeles Жеребцов, saksa keeles Scherebzow) oli Tšernigovist pärit Venemaa põlisaadlisuguvõsa. Žerebtsovide suguvõsa rajajaks oli Pleštšejevite suguvõsast pärit Ivan Konstantinovitš, kelle hüüdnimi oli Žerebts. Tema järeltulijate ajal jagunes suguvõsa mitmeks haruks. Kõige nimekam neist oli vanem liin, millest võrsus XVIII ja XIX sajandil mitmeid kõrgeid riigitegelasi ja sõjaväelasi. Polkovnik Aleksei Aleksejevitš Žerebtsov (1758−1819) võeti 1780. aasta 11. veebruaril (vkj) Eestimaa rüütelkonna matriklisse, kuid Läänemereprovintsides ta maavaldusi ei evinud. Lisaks sellele olid Žerebtsovid kantud Moskva, Peterburi, Pihkva ja Tveri kubermangu aadliraamatusse. Aleksei Grigorjevitš Žerebtsov (1711−1777), kindral en chef, senaator, tõeline salanõunik Nikolai Grigorjevitš Žerebtsov (1714−pärast 1762), salanõunik, senaator, Moskva kuberner Pjotr Nikolajevitš Žerebtsov (1735−pärast 1788), brigadir Mihhail Aleksejevitš Žerebtsov (1752−1799), kindralleitnant Aleksandr Aleksejevitš Žerebtsov (1754−1807), kammerhärra, salanõunik Aleksei Aleksejevitš Žerebtsov (1758−1819), brigadir, salanõunik, senaator, Peterburi kubermangu aadlimarssal Aleksandr Aleksandrovitš Žerebtsov (1781−1832), tõeline kammerhärra, kindralmajor, vabamüürlane Mihhail Ivanovitš Žerebtsov (1792−1870), jalaväekindral, senaator Aleksei Mihhailovitš Žerebtsov (1797−1851), kindralmajor Sergei Petrovitš Žerebtsov (?−pärast 1855), kindralmajor Nikolai Arsenjevitš Žerebtsov (1807−1862), tõeline riiginõunik, Vilno kuberner, kirjanik Nikolai Dmitrijevitš Žerebtsov (1820−1888), tõeline riiginõunik Mihhail Dmitrijevitš Žerebtsov (1825−1905), salanõunik Dmitri Mihhailovitš Žerebtsov (1859−1932), tõeline riiginõunik Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 417. Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 294 [1]. Долгоруков, Пётр Владимирович. Российская родословная книга. Частъ четвертая. Санктпетербургь: 1857. Lk 92-101 [2]. Žerebtsovi suguvõsa genealoogia
Lõuna ringkonnaprokuratuur

Lõuna ringkonnaprokuratuur on Justiitsministeeriumi valitsemisalas olev valitsusasutus; Riigiprokuratuuri allasutus. Ringkonnaprokuratuuri hoone asub Tartus Kalevi tänaval 1. Ringkonnaprokuratuuri tööpiirkond on Tartu, Põlva, Jõgeva, Valga, Viljandi ja Võru maakond. Ringkonnaprokuratuuri juhtivprokurör on Kairi Kaldoja. https://web.archive.org/web/20180914063856/http://www.prokuratuur.ee/et/kontaktid/louna-ringkonnaprokuratuur (vaadatud 14.09.2018) Ringkonnaprokuratuuride asukoha ja tööpiirkonna kehtestamine, eRT (vaadatud 14.09.2018) Lõuna ringkonnaprokuratuurist Eesti Prokuratuuri kodulehel
Andrej Kaścicyn

Andrej Alehavič Kaścicyn (valgevene keeles Андрэй Алегавiч Касціцын; sündinud 3. veebruaril 1985 Navapołackis) on Valgevene jäähokimängija, kes mängib parema ääreründajana KHL-i klubis Nižnekamski Neftehimik. Ta alustas karjääri kodumaa klubis Polimir Novopolotsk. 2002. aastal sõlmis ta lepingu Venemaa kõrgliiga klubiga Moskva CSKA. 2003. aastal valiti ta NHL-i draft '​is Montreal Canadiensi poolt 10. valikuna. Hooajal 2004–05 suundus ta Põhja-Ameerikasse, mängides esmalt American Hockey League'i klubis Hamilton Bulldogs. NHL-is tegi ta Canadiensi meeskonnas debüüdi 2005. aasta detsembris. Canadiensis mängis ta kokku seitsmel hooajal. Hooajal 2011–12 mängis ta veel teises NHL-i klubis, Nashville Predatorsis. Hooajal 2012–13 suundus ta KHL-i, liitudes Tšeljabinski Traktoriga, kus mängis kolm hooaega. Seejärel mängis ta veel Sotši, Nižni Novgorodi Torpedo, Kunluni Red Stari ja Minski Dinamo. 2020. aasta mais sõlmis ta üheaastase lepingu Nižnekamski Neftehimikiga. Kaścicyn on kuulunud regulaarselt Valgevene jäähokikoondisse. Ta on kuulunud Valgevene koondise meeskonda kümnetel maailmameistrivõistlustel ning 2010. aasta taliolümpiamängudel. 2008. aastal valiti ta Valgevene aasta jäähokimängijaks. Tema hüüdnimi on AK-46, mis tuleneb tema nime initsiaalidest ja tema särginumbrist ning on viide käsitulirelvale AK-47. Ka tema noorem vend Siarhiej Kaścicyn on jäähokimängija. Andrej Kaścicyn KHL.ru lehel Andrej Kaścicyn NHL.com lehel Andrej Kaścicyn hockeydb.com lehel
Long Island City

Long Island City (LIC) on läänepoolseim kommertspiirkond New Yorgi linnaosas Queensis, mida teatakse kiiresti kasvava elamute ja elanike arvu poolest. Seal elas 2017. aasta andmetel 68 117 elanikku. Long Island  Long Island City – pildid, videod ja helifailid Wikimedia Commonsis
Kourtney Kardashian

Kourtney Mary Kardashian Barker (sündinud 18. aprillil 1979 Los Angeleses) on Ameerika Ühendriikide ettevõtja, modell ja tõsielusarja tegelane. Ta sai tuntuks tõsielusarjas "Keeping Up with the Kardashians". Tema isa on Robert Kardashian, ema Kristen Jenner (tuntud kui Kris Jenner), õed Kim Kardashian ja Khloé Kardashian, vend Robert Kardashian ning poolõed Kendall Jenner ja Kylie Jenner. Kourtney Kardashiani elukaaslane oli 2006. aastast Scott Disick. Neil on poeg Mason Dash Disick (sündinud 2009), tütar Penelope Scotland Disick (sündinud 2012) ja poeg Reign Aston Disick (sündinud 2014). 6. juulil 2015 teatas E! News, et paar otsustas lahku minna.  Kourtney Kardashian – pildid, videod ja helifailid Wikimedia Commonsis
Lääne ringkonnaprokuratuur

Lääne ringkonnaprokuratuur on Justiitsministeeriumi valitsemisalas olev valitsusasutus; Riigiprokuratuuri allasutus. Ringkonnaprokuratuuri hoone asub Pärnus Pikal tänaval 16b. Ringkonnaprokuratuuri tööpiirkond on Pärnu, Hiiu, Järva, Lääne, Rapla ja Saare maakond. Ringkonnaprokuratuuri juhtivprokurör on Kristine Tamm. https://web.archive.org/web/20180914080611/http://www.prokuratuur.ee/et/kontaktid/laane-ringkonnaprokuratuur (vaadatud 14.09.2018) Ringkonnaprokuratuuride asukoha ja tööpiirkonna kehtestamine, eRT (vaadatud 14.09.2018) Lääne ringkonnaprokuratuurist Eesti Prokuratuuri kodulehel
Viru ringkonnaprokuratuur

Viru ringkonnaprokuratuur on Justiitsministeeriumi valitsemisalas olev valitsusasutus; Riigiprokuratuuri allasutus. Ringkonnaprokuratuuri hoone asub Jõhvis Kooli tänaval 2a. Ringkonnaprokuratuuri tööpiirkond on Lääne-Viru ja Ida-Viru maakond. Ringkonnaprokuratuuri juhtivprokurör on Ene Timmi. https://web.archive.org/web/20181018152708/http://www.prokuratuur.ee/et/kontaktid/viru-ringkonnaprokuratuur (vaadatud 14.09.2018) Ringkonnaprokuratuuride asukoha ja tööpiirkonna kehtestamine, eRT (vaadatud 14.09.2018) Viru ringkonnaprokuratuurist Eesti Prokuratuuri kodulehel
Prefektuur

Prefektuur (ladina sõnast praefectura 'asehalduspiirkond; ülemaamet') on mitmetähenduslik sõna: prefektuur (Jaapan), 1. järgu haldusüksus prefektuur (Prantsusmaa), departemangu või piirkonna prefekti ametkond või selle asukoht (haldusüksuse keskus) politseiprefektuur